rana will get married before prabhas, says rajamouli on koffee with karan
ప్రభాస్ కన్నా ముందే రానా పెళ్లి: రాజమౌళి
‘ప్రభాస్‌ను పెళ్లెప్పుడు చేసుకుంటావ్.. రానా కన్నా ముందే చేసుకుంటావా లేదా’ అని కరణ్ అడగగా.. రాజమౌళి కలుగజేసుకుని ప్రభాస్ కన్నా ముందు రానా పెళ్లే అవుతుందని చెప్పారట.
Samayam Telugu | Updated:
Dec 10, 2018, 04:34PM IST
టాలీవుడ్‌లో మోస్ట్ ఎలిజిబుల్ బ్యాచలర్ ఎవరు అని అడిగితే టక్కున చెప్పే పేరు ప్రభాస్. ఈ ఆరడుగుల అందగాడి పెళ్లి విషయం తెలుగు నాట ఇప్పటికీ హాట్ టాపిక్కే. ప్రభాస్ పెళ్లిపై ఇప్పటికే బోలెడన్ని వార్తలు వచ్చాయి. కానీ వాటిలో ఏదీ నిజం కాలేదు. ఇప్పటికీ ప్రభాస్ పెళ్లిపై చర్చ జరుగుతూనే ఉంది. కేవలం ప్రేక్షకుల్లోనే కాదు.. సినీ పరిశ్రమకు చెందిన పెద్దల్లోనూ ఇదే విషయం చర్చకు వస్తోంది.
హిందీలో బాగా పాపులర్ అయిన ‘కాఫీ విత్ కరణ్’ టీవీ షోలో ‘బాహుబలి’ దర్శకుడు రాజమౌళి, ప్రభాస్, రానా దగ్గుబాటి పాల్గొంటున్న సంగతి తెలిసిందే. ధర్మ ప్రొడక్షన్స్ యజమాని, బాలీవుడ్ డైరెక్టర్ కరణ్ జోహార్ ఈ షోకు హోస్ట్‌గా వ్యవహరిస్తారనే విషయం కూడా చాలా మందికి తెలిసే ఉంటుంది. ఇప్పటికే ప్రభాస్, రానా, రాజమౌళిలతో కరణ్ జోహార్ ఇంటర్వ్యూకు సంబంధించిన షూటింగ్ పూర్తయింది. కొద్ది రోజుల్లో ఈ షో టీవీలో ప్రసారం కానుంది.
ఇదిలా ఉంటే, ఈ షోలో కూడా ప్రభాస్ పెళ్లి విషయం చర్చకు వచ్చిందని అంతర్గత వర్గాల సమాచారం. ‘ప్రభాస్‌ను పెళ్లెప్పుడు చేసుకుంటావ్.. రానా కన్నా ముందే చేసుకుంటావా లేదా’ అని కరణ్ అడగగా.. రాజమౌళి కలుగజేసుకుని ప్రభాస్ కన్నా ముందు రానా పెళ్లే అవుతుందని చెప్పారట. దీంతో అక్కడ నవ్వులు పువ్వులు పూశాయని అంటున్నారు. మరి ఈ విషయం నిజమో కాదో తెలియాలంటే ఈ టాక్ షో ప్రసారమయ్యేంత వరకు ఆగాల్సిందే.